Rettens dom (Femte Afdeling) af 11. juli 2018 –

Rogesa mod Kommissionen

(Sag T-643/13)

»Aktindsigt – forordning (EF) nr. 1049/2001 – ordning for handel med kvoter for drivhusgasemissioner – anmodning om aktindsigt i oplysninger vedrørende fastlæggelsen af de 10% mest effektive anlæg i stålindustrien – afslag på aktindsigt – undtagelse vedrørende beskyttelse af en tredjemands forretningsmæssige interesser – mere tungtvejende offentlig interesse – forordning (EF) nr. 1367/2006 – begrebet »oplysninger, der vedrører emissioner til miljøet« – overholdelse af frister«

1. EU-institutionerne–offentlighedens ret til aktindsigt–forordning nr. 1049/2001–Kommissionens manglende overholdelse af fristen for at besvare en genfremsat begæring om aktindsigt–stiltiende afvisning–Kommissionens beføjelse til at besvare begæringen efter fristens udløb opretholdt (Art. 296 TEUF; Europa-Parlamentets og Rådets forordning nr. 1049/2001, art. 8) (jf. præmis 43-46)

2. EU-institutionerne–offentlighedens ret til aktindsigt–forordning nr. 1049/2001–formål–undtagelser til retten til aktindsigt–streng fortolkning og anvendelse (Art. 15, stk. 3, TEUF; Europa-Parlamentets og Rådets direktiv 1049/2001, fjerde betragtning, art. 1 og 4, samt forordning nr. 1367/2006, art. 1) (jf. præmis 62-64)

3. EU-institutionerne–offentlighedens ret til aktindsigt–forordning nr. 1049/2001–undtagelser til retten til aktindsigt–begrundelsespligt–rækkevidde (Art. 296 TEUF; Europa-Parlamentets og Rådets forordning nr. 1049/2001, anden betragtning og art. 4) (jf. præmis 65-67)

4. EU-institutionerne–offentlighedens ret til aktindsigt–forordning nr. 1049/2001–undtagelser til retten til aktindsigt–beskyttelse af en bestemt persons forretningsmæssige interesser–rækkevidde (Europa-Parlamentets og Rådets forordning nr. 1049/2001, art. 4, stk. 2, første led) (jf. præmis 69)

5. EU-institutionerne–offentlighedens ret til aktindsigt–forordning nr. 1049/2001–undtagelser til retten til aktindsigt–beskyttelse af forretningsmæssige interesser–afslag på aktindsigt–begrundelsespligt–rækkevidde (Europa-Parlamentets og Rådets forordning nr. 1049/2001, art. 4, stk. 2, første led) (jf. præmis 70)

6. EU-institutionerne–offentlighedens ret til aktindsigt–anmodning om aktindsigt i miljøoplysninger–anvendelse af forordning nr. 1367/2006 som lex specialis i forhold til forordning nr. 1049/2001–indvirkning–forpligtelse til streng fortolkning af undtagelserne til retten til aktindsigt (Europa-Parlamentets og Rådets forordning nr. 1049/2001, art. 4, og forordning nr. 1367/2006, 15. betragtning og art. 3 samt art. 6, stk. 1) (jf. præmis 71)

7. EU-institutionerne–offentlighedens ret til aktindsigt–forordning nr. 1049/2001–undtagelser til retten til aktindsigt–afslag begrundet i, at der er indgået en fortrolighedsaftale med tredjemand–ulovlighed (Den Europæiske Unions charter om grundlæggende rettigheder, art. 42; Europa-Parlamentets og Rådets forordning nr. 1049/2001, art. 4, og forordning nr. 1367/2006, 15. betragtning) (jf. præmis 74)

8. EU-institutionerne–offentlighedens ret til aktindsigt–forordning nr. 1049/2001–undtagelser til retten til aktindsigt–anvendelse i en periode på højst 30 år–mulighed for afkortning af denne periode på grundlag af direktiv 2016/943–udelukket (Europa-Parlamentets og Rådets forordning nr. 1049/2001, art. 4, stk. 7; Europa-Parlamentets og Rådets direktiv 2016/943, art. 8) (jf. præmis 90)

9. EU-institutionerne–offentlighedens ret til aktindsigt–anmodning om aktindsigt i miljøoplysninger–forordning nr. 1367/2006–oplysninger, der vedrører emissioner til miljøet–begreb–udvidende fortolkning (Europa-Parlamentets og Rådets forordning nr. 1367/2006, art. 6, stk. 1) (jf. præmis 100, 105 og 106)

10. EU-institutionerne–offentlighedens ret til aktindsigt–anmodning om aktindsigt i miljøoplysninger–forordning nr. 1367/2006–oplysninger, der vedrører emissioner til miljøet–begreb–tilstrækkeligt, at der foreligger en direkte forbindelse mellem oplysningerne og de omhandlede emissioner–uanvendelighed [Art. 339 TEUF; Europa-Parlamentets og Rådets forordning nr. 1049/2001, art. 4, stk. 2, første led, og forordning nr. 1367/2006, anden betragtning og art. 2, stk. 1, litra d)] (jf. præmis 101 og 103)

Angående

Søgsmål i henhold til artikel 263 TEUF med påstand om annullation af Kommissionens afgørelse af 25. september 2013, hvorved sagsøgeren fik afslag på aktindsigt i dokumenter, der indeholder oplysninger vedrørende de beregningsgrundlag, som Kommissionen har anvendt med henblik på at fastlægge de 10% mest effektive anlæg, som har tjent som udgangspunktet for fastlæggelsen af principperne for etablering af ex ante-benchmarks, i overensstemmelse med artikel 10a i Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT 2003, L 275, s. 32).

Konklusion

1) Europa-Kommissionen frifindes.